Source: https://www.europarl.europa.eu/doceo/document/A-9-2020-0031_MT.html
Timestamp: 2020-08-04 21:57:29+00:00
Document Index: 962970

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2018, Taqsima V – Il-Qorti tal-Awdituri
<Titre>dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2018, Taqsima V – Il-Qorti tal-Awdituri</Titre>
<Commission>{CONT}Kumitat għall-Kontroll tal-Baġit</Commission>
Rapporteur: Tomáš Zdechovský <Depute>Tomáš Zdechovský</Depute>
dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2018, Taqsima V – Il-Qorti tal-Awdituri
– wara li kkunsidra l-baġit ġenerali tal-Unjoni Ewropea għas-sena finanzjarja 2018[1],
– wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2018 (COM(2019)0316 – C9-0054/2019)[2],
– wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2018, flimkien mar-risposti tal-istituzzjonijiet[3],
– wara li kkunsidra d-dikjarazzjoni ta' assigurazzjoni[4] dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea,
– wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002[5], u b'mod partikolari l-Artikoli 55, 99, 164, 165 u 166 tiegħu,
– wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012[6], u b'mod partikolari l-Artikoli 59, 118, 260, 261 u 262 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2018, Taqsima V – Il-Qorti tal-Awdituri
5. Jiddispjaċih, bħala osservazzjoni ġenerali, li l-Kapitolu 10, "Amministrazzjoni", tar-Rapport Annwali tal-2018 tal-Qorti għandu kamp ta' applikazzjoni u konklużjonijiet pjuttost limitati, minkejja li l-Intestatura 5, "Amministrazzjoni", tal-Qafas Finanzjarju Pluriennali titqies ta' riskju baxx; jitlob li l-ħidma ta' awditjar għall-Kapitolu 10 titwessa' sabiex jiġu rieżaminati d-dgħufijiet fl-infiq amministrattiv f'kull istituzzjoni;
8. Jilqa' l-inklużjoni fir-rapport annwali tal-attività tat-tabella bid-diversi ftehimiet dwar il-livell ta' servizz (FLS) iffirmati mal-Kummissjoni u ma' istituzzjonijiet oħra dwar kwistjonijiet relatati mar-riżorsi umani (HR), it-traduzzjoni, l-infrastruttura, eċċ., li tindika l-impatt baġitarju tagħhom; jinnota bi tħassib li l-ftehim dwar is-servizzi għall-infiq tal-PMO (l-Uffiċċju tal-Amministrazzjoni u l-Ħlas tal-Intitolamenti Individwali) fir-rigward tal-ġestjoni tal-fajls tal-persunal u għall-ġestjoni tal-missjonijiet (MIPS) żdied għal EUR 325 000 fl-2018 (imqabbel ma' EUR 180 000 fl-2017) minħabba kuntratt ġdid; itenni l-importanza tal-kooperazzjoni interistituzzjonali;
9. Japprezza l-isforzi tal-Qorti biex tikseb l-aktar użu kosteffiċjenti tal-vetturi uffiċjali tagħha; jinnota li, bħala parti minn kooperazzjoni mal-Qorti tal-Ġustizzja, il-Qorti ffirmat kuntratt ta' lokazzjoni ta' 4 snin għal dawn il-vetturi, bir-riżultat li ħadet prezzijiet aħjar u li ġew introdotti kriterji ambjentali;
10. Jinnota li l-Qorti ddeċidiet tagħmel rieżami tar-regoli dwar l-użu tal-vetturi uffiċjali u li skont ir-regoli l-ġodda, il-membri u s-Segretarju Ġenerali jistgħu jużaw il-vetturi uffiċjali għal vjaġġi oħra apparti dawk li jsiru għat-twettiq ta' dmirijiet uffiċjali billi jħallsu rata fissa ta' EUR 100 fix-xahar flimkien ma' ċerti spejjeż u imposti; jinnota li l-Qorti tistenna ffrankar sinifikanti meta mqabbel mas-sitwazzjoni taħt ir-regoli eżistenti; jinnota li r-regoli l-ġodda se jibdew japplikaw mill-1 ta' Jannar 2020; huwa tal-fehma li l-vetturi uffiċjali m'għandhom fl-ebda ċirkostanza jintużaw għal finijiet privati; iqis li din il-prattika tista' tagħmel ħsara lir-reputazzjoni tal-Qorti u, b'mod ġenerali, lir-reputazzjoni tal-istituzzjonijiet tal-Unjoni; jitlob lill-Qorti, għaldaqstant, biex tikkunsidra mill-ġdid dan is-suġġett, u biex iżżomm lill-Parlament infurmat;
11. Jinnota li l-Qorti adottat sett ġdid ta' indikaturi ewlenin tal-prestazzjoni għall-perjodu 2018-2020, li jikkonsistu f'indikaturi ewlenin tal-prestazzjoni li jipprovdu ħarsa ġenerali wiesgħa dwar it-tixrid, l-impatt u l-perċezzjoni tal-ħidma tagħha; jinnota li inklużi fost l-indikaturi ewlenin tal-prestazzjoni hemm il-parteċipazzjonijiet tal-Qorti fil-Parlament, fil-Kunsill u fil-Parlamenti nazzjonali, u l-għadd ta' rapporti speċjali ppubblikati (aktar milli sempliċement adottati); jilqa' t-titjib ċar fl-effiċjenza fil-ħidma tal-Qorti, minħabba li l-għadd ta' rapporti speċjali żdied b'25 % mill-2008, u barra minn hekk, li mill-2017, il-parteċipazzjonijiet fil-Parlament żdiedu b'47 %, id-dehriet fil-Kunsill żdiedu b'39 %, u d-dehriet fil-parlamenti nazzjonali żdiedu b'164 %; jistieden lill-Qorti tikkunsidra li tinkludi l-valur miżjud tal-awditu fl-indikaturi ewlenin tal-prestazzjoni tagħha u tirrapporta b'mod kontinwu dwar l-implimentazzjoni tar-rakkomandazzjonijiet;
13. Jinnota b'sodisfazzjon li l-preżenza ġenerali fil-midja (inkluża l-midja soċjali) kważi triplikat (żdiedet minn madwar 15 500 artiklu online u referenzi fuq il-midja soċjali fl-2017 għal aktar minn 44 000 fl-2018); jinnota li fl-2018, il-posts fil-midja soċjali mill-kontijiet uffiċjali tal-QEA rigward il-pubblikazzjonijiet tagħha ntwerew madwar 11-il miljun darba, jiġifieri kważi 18-il darba aktar milli fl-2017; jinnota li fl-2018, aktar minn 11 000 artiklu online dwar ir-rapporti speċjali tal-Qorti kienu disponibbli (imqabbel ma' 1 500 artiklu online fl-2013);
14. Jirrikonoxxi l-pubblikazzjoni ta' 35 rapport speċjali (imqabbel ma' 28 fl-2017), 9 pubblikazzjonijiet ibbażati fuq rieżami (imqabbel ma' 2 fl-2017) u 10 opinjonijiet (imqabbel ma' 5 fl-2017); jilqa' l-isforzi tal-Qorti, f'konformità mar-Regolament Finanzjarju, biex tipproduċi r-rapporti speċjali tagħha b'mod ġenerali fi żmien 13-il xahar, filwaqt li jinnota li l-medja ta' żmien tal-produzzjoni tar-rapporti speċjali ppubblikati matul l-2018 kienet ta' 15,2-il xahar; jenfasizza, madankollu, li 15 mill-35 rapport speċjali (43 %) saru f'inqas minn 13-il xahar (imqabbel ma' 29 % fl-2017);
15. Jinnota bi tħassib li l-Qorti għażlet kampjun ta' 45 tranżazzjoni (meta mqabbel ma' 55 fl-2017 u 100 fl-2016) mill-Intestatura 5 "Amministrazzjoni" tal-Qafas Finanzjarju Pluriennali tal-istituzzjonijiet u l-korpi kollha tal-Unjoni; jinnota li l-kampjun tfassal biex ikun rappreżentattiv tal-firxa ta' nfiq fl-ambitu tal-Intestatura 5, li tirrappreżenta 6,3 % tal-baġit tal-Unjoni; jinnota li l-ħidma tal-Qorti tindika li l-infiq amministrattiv għandu riskju baxx; jikkunsidra, madankollu, li l-ammont ta' tranżazzjonijiet magħżula b'rabta mal-"istituzzjonijiet l-oħra" mhuwiex suffiċjenti, u jitlob lill-Qorti żżid l-għadd ta' tranżazzjonijiet li għandhom jiġu eżaminati b'tal-inqas 10 %; jitlob lill-Qorti tikkunsidra li tippreżenta rapport annwali indipendenti dwar l-istituzzjonijiet tal-Unjoni (bħalma tagħmel diġà dwar l-aġenziji tal-Unjoni), u jitlob lill-Qorti biex iżżommu infurmat;
17. Jenfasizza l-introduzzjoni ta' reġistru tal-attendenza biex jirreġistra l-preżenza tal-membri fil-laqgħat tal-Qorti, l-awli tagħha u l-kumitati tagħha (li ilu effettiv mill-1 ta' Jannar 2019); jitlob lill-Qorti tirrapporta dwar dawn il-kwistjonijiet lill-Kumitat għall-Kontroll tal-Baġit fir-rapport annwali tal-attività tagħha li jmiss;
21. Jinnota li l-Qorti, fil-qafas tas-sistema ta' kontroll intern tagħha, iddeċidiet minn Frar 2018 li tiddelega lis-Segretarju Ġenerali s-setgħat tal-uffiċjal awtorizzanti fir-rigward tal-kontijiet relatati mal-ispejjeż tal-missjonijiet u l-ispejjeż ta' rappreżentanza tal-membri; jinnota li dan l-infiq issa huwa suġġett għas-sistema ta' kontroll ġenerali mħaddma mis-servizzi tas-Segretarjat Ġenerali li tinvolvi l-ġestjoni tar-riskju, testijiet ex ante u testijiet ex post, u li huwa inkluż fid-dikjarazzjoni annwali tal-uffiċjali awtorizzanti b'sottodelega u b'delega; jiddeplora bil-qawwa l-fatt li kellha tinqala' sitwazzjoni kritika partikolari biex il-Qorti ħadet azzjoni dwar il-kwistjoni;
23. Jinnota d-deċiżjoni tal-Qorti, fir-rigward tal-perjodu 2012-2018, li twettaq awditu intern tal-ispejjeż tal-missjonijiet u tal-użu tal-karozzi uffiċjali (awditu li ġie ffinalizzat f'Lulju 2019); jinnota li r-rapport ikkonkluda li l-maġġoranza vasta tal-operazzjonijiet magħżula b'mod aleatorju eżaminati mis-servizz tal-awditjar intern kienu konformi mar-regoli u l-proċeduri applikabbli; jiddeplora l-fatt li r-rapport ikkonkluda wkoll li, qabel ir-riformi tal-2017-2018, is-sistemi ta' ġestjoni u ta' kontroll tal-Qorti kellhom ċerti nuqqasijiet; jinnota wkoll li r-rapport ikkonkluda li r-riformi tal-2017-2018 fil-fatt ikkoreġew dawk in-nuqqasijiet, u li l-proċeduri ta' ġestjoni u ta' kontroll fis-seħħ bħalissa b'mod ġenerali huma affidabbli;
24. Jinnota li abbażi ta' dak ir-rapport ta' awditjar intern ma ġiet identifikata l-ebda indikazzjoni dwar użu ħażin, minn membri jew minn membri preċedenti, tal-pożizzjoni tagħhom; jinnota li ma kien hemm l-ebda investigazzjoni interna oħra wara dak ir-rapport ta' awditjar;
27. Jilqa' l-fatt li l-membri tal-Qorti huma suġġetti għal kodiċi ta' kondotta li jirregola l-indipendenza, l-imparzjalità, l-integrità, l-impenn, il-kolleġjalità, il-kunfidenzjalità, ir-responsabbiltà u l-obbligi tagħhom wara li ma jibqgħux fil-kariga; jilqa' l-fatt li l-Qorti tippubblika d-dikjarazzjonijiet ta' interessi (dikjarazzjonijiet ta' interessi finanzjarji u tal-attivitajiet esterni) u s-CVs tal-membri tagħha fis-sit web, u b'hekk tagħmel il-Qorti suġġetta għall-istess skrutinju pubbliku bħall-istituzzjonijiet l-oħra;
28. Jinsab imħasseb li d-dikjarazzjonijiet ta' interess huma ta' natura awtodikjaratorja u li, minħabba l-qafas legali attwali, la l-Qorti u lanqas il-kumitat tal-etika tagħha m'għandhom setgħat ta' investigazzjoni biex jiżguraw il-veraċità u l-kompletezza tad-data ddikjarata; jistieden lill-Qorti tiżgura li l-membri jippreżentaw dikjarazzjonijiet ta' interess minflok dikjarazzjonijiet ta' nuqqas ta' kunflitti ta' interess; jissottolinja li l-proċeduri attwali, inkluż dawk tal-kumitat tal-etika, jeħtieġ li jissaħħu biex jiġi żgurat li ma jkunx hemm kunflitt ta' interess; jitlob lill-Qorti tirrapporta dwar kwalunkwe progress magħmul;
29. Jilqa' l-pubblikazzjoni tal-linji gwida tal-Qorti dwar l-etika, applikabbli għall-membri kollha u għall-persunal kollu tal-Qorti; jilqa' d-diskussjoni mill-kumitat tal-etika ta' kwalunkwe kwistjoni ta' natura etika li jqis rilevanti, inkluża l-valutazzjoni tal-attivitajiet esterni tal-membri tal-Qorti; jinnota l-ħatra ta' konsulenti tal-etika fost il-persunal tal-Qorti, bil-għan li jiġi żgurat li kwalunkwe membru tal-persunal ikollu d-dritt u l-opportunità li jfittex parir kunfidenzjali u imparzjali dwar kwistjonijiet sensittivi, bħal kunflitti reali ta' interess, l-aċċettazzjoni ta' rigali, l-għoti ta' informazzjoni f'każ ta' irregolaritajiet serji (żvelar ta' informazzjoni protetta), eċċ.;
30. Jenfasizza l-fatt li l-Qorti toffri, lill-membri kollha tal-persunal, kors ta' taħriġ speċifiku dwar l-etika pubblika, (li huwa obbligatorju għall-membri ġodda kollha tal-persunal), li jkun fih taqsima dwar l-iżvelar ta' informazzjoni protetta (inkluża l-proċedura li għandha tiġi segwita, u d-drittijiet tal-persunal); jilqa' l-fatt li, fil-gwida interna dwar "mistoqsijiet frekwenti dwar kwistjonijiet etiċi", jingħataw għadd ta' eżempji bl-għan li jiġi ffaċilitat ir-rikonoxximent ta' kunflitti potenzjali ta' interess; jistieden lill-Qorti ssaħħaħ l-isforzi tagħha billi ttejjeb l-informazzjoni u l-komunikazzjoni kif ukoll permezz ta' attivitajiet ta' monitoraġġ;
33. Jinnota l-fatt li l-Qorti qed tkompli torganizza taħriġ u preżentazzjonijiet għall-maniġers, il-membri ġodda tal-persunal u l-persunal tar-riżorsi umani biex titqajjem kuxjenza dwar il-fastidju fl-ambjent tax-xogħol; jinnota, barra minn hekk, li l-persuni ta' kuntatt għall-ġlieda kontra l-fastidju jirċievu t-taħriġ rilevanti fuq bażi annwali; jinnota li l-Qorti saħħet ir-regoli tagħha kontra l-fastidju fl-2017, li għandhom l-għan li jevitaw sitwazzjonijiet ta' fastidju, jinżamm ambjent tax-xogħol sodisfaċenti u li jiffaċilitaw l-aċċess għal soluzzjoni amikevoli ta' kunflitti interpersonali;
34. Jilqa' l-isforzi li għamlet il-Qorti biex tiżgura l-benesseri tal-persunal, bħal ħinijiet tax-xogħol flessibbli u telexogħol, preżentazzjonijiet dwar opportunitajiet indaqs u aċċess mingħajr ħlas għall-psikologi; jinnota, madankollu, li kien hemm tliet każijiet ta' eżawriment fl-2018; jitlob lill-Qorti, għaldaqstant, tivvaluta jekk l-ammont tax-xogħol hux imqassam b'mod proporzjonat fost id-diversi timijiet u membri tal-persunal;
37. Jinnota l-fatt li l-Qorti u l-OLAF jaħdmu f'kooperazzjoni mill-qrib sabiex jipproteġu l-interessi finanzjarji tal-Unjoni; jinnota wkoll li fl-2018 il-Qorti kkomunikat disa' każijiet ta' suspett ta' frodi żvelati fil-kuntest tal-awditi tagħha (imqabbel ma' 13 fl-2017); jifraħ lill-Qorti li n-negozjati li għaddejjin irriżultaw f'arranġament ta' kooperazzjoni amministrattiva bejn il-Qorti u l-OLAF (iffirmat f'Mejju 2019) li għandu l-għan li jiffaċilita r-relazzjoni prattika tax-xogħol, b'mod partikolari rigward it-trażmissjoni ta' każijiet ta' suspett ta' frodi, u li jorganizza azzjonijiet ta' interess komuni, bħal taħriġ, workshops jew skambji ta' persunal;
39. Jinnota li l-ħruġ tar-Renju Unit mill-Unjoni mhux ser ikollu impatt maġġuri fuq l-istruttura u r-riżorsi umani tal-Qorti; jinnota li l-Qorti impenjat ruħha li tuża s-setgħa diskrezzjonali tagħha skont l-Artikolu 49 tar-Regolamenti tal-Persunal biex l-uffiċjali ma jitkeċċewx unikament għax ma jkunux għadhom ċittadini ta' Stat Membru; jinnota li rigward l-aġenti temporanji u kuntrattwali, il-Qorti hija meħtieġa bil-liġi li teżamina kull każ individwalment, u li tawtorizza eċċezzjonijiet meta jkun ġustifikat fl-interess tas-servizz; jilqa' l-fatt li l-Qorti madankollu impenjat ruħha li tagħmel użu miftuħ u trasparenti minn din il-kapaċità li tawtorizza l-eċċezzjonijiet; jinnota li l-valutazzjoni tal-Qorti se tkun ibbażata unikament fuq l-interess tas-servizz;
40. Jissottolinja l-impenn tal-Qorti li ttejjeb il-bilanċ bejn is-sessi fil-livelli maniġerjali kollha; jinnota li 45 % tal-awdituri u l-amministraturi tagħha huma nisa, jiġifieri l-proporzjon ta' nisa u rġiel huwa kważi ndaqs; jinnota li 38 % tal-maniġers, jiġifieri 24, huma nisa, u li 3 minn 10 diretturi huma nisa; jistieden lill-Qorti tkompli bl-isforzi tagħha biex tippromwovi l-bilanċ bejn is-sessi, b'mod partikolari rigward pożizzjonijiet maniġerjali u karigi maniġerjali ogħla; jilqa' l-fatt li s-sehem ta' nisa f'pożizzjonijiet maniġerjali fil-kmamar tal-awditjar żdied minn 7 % fl-2015 għal kważi 24 % fi tmiem l-2018 (imqabbel ma' 20 % fl-2017); jinnota li l-politika tal-opportunitajiet indaqs tal-Qorti għall-perjodu 2018-2020 (approvata fi Frar 2018) tindirizza wkoll il-kwistjonijiet tal-età u tad-diżabilità;
42. Jinnota li ż-żieda fl-ammont ta' xogħol fit-traduzzjoni ġiet ikkumpensata mill-kisbiet fl-effiċjenza permezz tar-razzjonalizzazzjoni tal-proċeduri interni tal-Qorti, inkluża ċentralizzazzjoni tal-ipproċessar ta' qabel u ta' wara t-traduzzjonijiet; jinnota li dan ippermetta tnaqqis sinifikanti fl-ispejjeż għal kull paġna (aktar minn 10%);
44. Jilqa' l-fatt li l-ispazji tal-arkivji tal-bini K2 ma baqgħux meħtieġa minħabba li żdiedet id-diġitalizzazzjoni; jinnota li dawn l-ispazji se jiġu konvertiti fi spazji ġodda kollaborattivi jew ta' benesseri, u li l-ispiża se tkun koperta mill-baġit li fadal tal-proġett ta' kostruzzjoni tal-K3 li tlesta ftit snin ilu; jinnota li l-livell ta' kumdità tal-bini K1 għadu ferm iktar baxx minn dak tal-binjiet l-oħra tal-kampus; jirrikonoxxi l-konklużjoni ta' studju li jirrakkomanda li jsiru xogħlijiet li jirriżultaw f'investimenti kbar; jinnota li l-alternattivi għadhom qed jiġu kkunsidrati (fosthom f'kooperazzjoni mal-awtoritajiet Lussemburgiżi) biex tinstab l-aktar soluzzjoni effiċjenti għall-futur ta' dan il-bini; jistieden lill-Qorti tinforma lill-Kumitat għall-Kontroll tal-Baġit tal-Parlament rigward kwalunkwe soluzzjoni (inkluż l-għoti ta' estimi baġitarji);
47. Jirrikonoxxi l-valur miżjud li s-software liberu u b'sors miftuħ jista' joffri lill-Qorti; jissottolinja b'mod partikolari r-rwol tiegħu biex tiżdied it-trasparenza u jiġu evitati l-effetti ta' intrappolament tal-bejjiegħa; jirrikonoxxi wkoll il-potenzjal tiegħu għal titjib fis-sigurtà għax jippermetti l-identifikazzjoni tad-dgħufijiet u r-rimedji għalihom; jirrakkomanda b'mod qawwi li kwalunkwe software żviluppat għall-Qorti jsir disponibbli pubblikament taħt liċenzja għal software liberu u b'sors miftuħ;
48. Jenfasizza l-ħidma kollha li saret fis-snin reċenti f'oqsma bħall-baġitjar abbażi tal-prestazzjoni, il-qafas etiku (bir-regoli u l-proċeduri kollha relatati tiegħu), tisħiħ tal-attivitajiet ta' komunikazzjoni u l-għadd dejjem akbar ta' miżuri biex titjieb it-trasparenza; jilqa' l-għadd sinifikanti ta' ftehimiet interistituzzjonali ta' servizz u ta' kooperazzjoni; jissottolinja l-importanza tal-kollaborazzjoni u l-qsim tal-esperjenzi fost l-istituzzjonijiet u l-korpi Ewropej; jissuġġerixxi l-possibbiltà li jiġu analizzati attivitajiet formalizzati ta' netwerking f'oqsma differenti għall-qsim tal-aħjar prattiki u l-iżvilupp ta' soluzzjonijiet komuni.
[1] ĠU L 57, 28.2.2018.
[2] ĠU C 327, 30.9.2018, p. 1.
[3] ĠU C 340, 8.10.2019, p. 1.
[4] ĠU C 340, 8.10.2019, p. 9.
[5] ĠU L 298, 26.10.2012, p. 1.
[6] ĠU L 193, 30.7.2018, p. 1.
Aġġornata l-aħħar: 15 ta' April 2020 Avviż legali - Politika tal-privatezza